Volkswagen New Beetle

Volkswagen New Beetle on Volkswagenin vuosina 1997–2010 valmistama alemman keskiluokan automalli, jonka muotoilu perustuu retrotyylisesti alkuperäiseen Volkswagen Kuplaan. Auton toinen sukupolvi on nimeltään Volkswagen Beetle.

Vuoden 2000 Euro NCAP -kolaritestistä New Beetle sai tulokseksi neljä tähteä viidestä.
vasen|pienoiskuva|Volkswagen New Beetle Cabriolet
Vuonna 1994 Volkswagen esitteli Detroitin autonäyttelyssä Concept Onen, eli modernin Kuplan konseptiversion. Se sai hyvän vastaanoton, ja New Beetlen tuotantoversio esiteltiin samassa näyttelyssä vuoden 1998 alussa. New Beetle perustuu samalle A4-pohjalevylle kuin esimerkiksi Volkswagen Golf IV, joten se on etumoottorinen toisin kuin alkuperäinen Kupla. Auton valmistus oli aloitettu vuoden 1997 lopulla, jolloin ehdittiin valmistaa yhteensä 415 kappaletta. Kovakattoisen mallin rinnalle esiteltiin vuoden 2003 alussa myös kaksiovinen cabriolet.
vasen|pienoiskuva|Volkswagen New Beetle RSi
New Beetle -malliston suorituskykyisin versio oli RSi, jota valmistettiin rajoitettu 250 kappaleen erä vuosina 2001–2003. Moottorina autossa on 3,2-litrainen VR6, jota käytettiin myöhemmin myös Golf R32 -mallissa. Voimansiirtona on kuusivaihteinen manuaalivaihteisto ja neliveto. Ulkoisesti RSi erottuu selvästi muusta mallistosta takaspoilerillaan ja levennetyillä lokasuojillaan. 
vasen|pienoiskuva|Facelift-mallin Volkswagen New Beetle.
Frankfurtin autonäyttelyssä syksyllä 2005 esiteltiin kasvojenkohotuksen kokenut New Beetle. Suurimmat muutokset olivat uudet puskurit ja kirkaslasiset vilkut sekä ajo- ja takavalot. 

 Lähteet 

 Aiheesta muualla 

New Beetle
Luokka:C-segmentin autot
Luokka:1990-luvun autot
Luokka:2000-vuosikymmenen autot
Luokka:2010-luvun autot